
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση Γενικού Πολεοδομικού Σχεδίου Δήμου 

Παιανίας (Ν. Αττικής) . 1 

Παρέκκλιση ύψους για την κατασκευή κλειστού Γυμνα- 
στηρίου στο Δήμο Αγ. Στεφάνου . 2 


ΠΟΛ ΕΟΔΟ ΜΙΑ 

ΑΠΟΦΑΣΕΙΣ 

Αριθ. 29094/6109 (1) 

Τροποποίηση Γενικού Πολεοδομικού Σχεδίου Δήμου 
Παιανίας (Ν. Αττικής). 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (ΦΕΚ 33/Α). 

2. Τις διατάξεις του άρθρου 49 (παρ. 2α) του Ν. 998/ 
1979 «Περί προστασίας των δασών και των δασικών εν 
γένει εκτάσεων της χώρας» (ΦΕΚ 298/Α'). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α") 
που, προστέθηκε με το άρθρο 27 του Ν. 2081/1992 
(ΦΕΚ 154/Α). 

4. Τις διατάξεις των άρθρων 3, 4 και 5 (παρ. 3 και 4) του 
Ν. 1515/1985 «Ρυθμιστικό Σχέδιο και πρόγραμμα προ¬ 
στασίας περιβάλλοντος της ευρύτερης περιοχής της 
Αθήνας» (Α' 18). 

5. Τις διατάξεις του άρθρου 19 (παρ. 1) του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες άλλες διατάξεις» (ΦΕΚ 113/Α). 

6. Την 39962/1037/16.5.1990 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 


«Άσκηση αρμοδιοτήτων από τον Οργανισμό Αθήνας» 
(ΦΕΚ 327/Β·). 

7. Τις διατάξεις της παρ. Β' του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατη¬ 
ρούνται από τον Υπουργό και τις Περιφερειακές Υπηρε¬ 
σίες διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α' 9). 

8. Το 4292/2.8.1995 έγγραφο του Οργανισμού Αθή¬ 
νας προς τους αρμόδιους φορείς. 

9. Το 190374/22.9.1995 έγγραφο της Εταιρείας 
Ύδρευσης και Αποχέτευσης Πρωτεύουσας. 

10. Το 3040/14.9.1995 έγγραφο της 1ης Εφορείας 
Βυζαντινών Αρχαιοτήτων του Υπουργείου Πολιτισμού. 

11. Το 3304/4059/18.12.1995 έγγραφο της Β' Εφο¬ 
ρείας Προϊστορικών και Κλασσικών Αρχαιοτήτων του 
Υπουργείου Πολιτισμού. 

12. Το 1996/13.11.1995 έγγραφο της Δ/νσης Αγροτι¬ 
κής και Δασικής Ανάπτυξης με το 10/1995 πρακτικό της 
ΝΕ.ΧΩ.Π. 

13. Το 538648/8.11.1995 έγγραφο του ΕΟΤ. 

14. Το 3339/25.9.1995 έγγραφο του Δήμου Παια- 
νίας. 

15. Το 54212/356439/11.10.1995 έγγραφο του 
ΟΤΕ. 

16. Το 5294/27.10.1995 έγγραφο του Δασαρχείου 
Πεντέλης. 

17. Την 151/1995 γνωμοδότηση του Δημοτικού Συμ¬ 
βουλίου Δήμου Παιανίας. 

18. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

19. Τις 4/συν. 7/8.6.1995 και 3/συν.38/1.2.1996 γνω¬ 
μοδοτήσεις της Εκτελεστικής Επιτροπής του Οργανι¬ 
σμού της Αθήνας, αποφασίζουμε: 

I. Εγκρίνεται η τροποποίηση του Γενικού Πολεοδομι- 
κού Σχεδίου (Γ.Π.Σ.) του Δήμου Παιανίας (Ν. Αττικής), 
που έχει εγκριθεί με την 60199/2590/1.9.1986 από¬ 
φαση του Υπουργού Περιβάλλοντος, Χωροταξίας και 
Δημοσίων Έργων «Έγκριση του Γενικού Πολεοδομικού 
Σχεδίου του Δήμου Παιανίας (Ν. Αττικής)» (Δ' 1062) με: 

1. Την επέκταση των ορίων του για την ένταξη εντός 
αυτών περιοχών αραιοδομημένων και πυκνοδομημένων 
έκτασης 225 περίπου όπως (ραίνεται στο χάρτη Π1 οε 
κλίμακα 1:10.000 και ειδικότερα: 

α) Της περιοχής Αγ. Ανδρέα, Αγ. Τριάδος μέχρι την 
οριογραμμή της Ζώνης Β του Υμηττού και τη δημιουργία 
της ΠΕ.6. 

β) Της περιοχής που ορίζεται από τους λόφους Πυρ- 
γάθι και Κουτσουλιόρθι, την προαστιακή σιδηροδρομική 
γραμμή και την οδό Παλαιοπαναγίας και τη δημιουργία 
της ΠΕ.7. 

γ) Της περιοχής που ορίζεται από τις οδούς Αθηνών - 
Λαυρίου, Παλαιοπαναγίας και τα διοικητικά όρια Παιανίας 
- Παλλήνης και τη δημιουργία της ΠΕ.8. 

δ) Της περιοχής Προφήτη Ηλία και την ένταξη αυτής 
στην ΠΕ.4. 

2. Την τροποποίηση της μέσης πυκνότητας και του μέ¬ 
σου συνντελεστή δόμησης στις πολεοδομικές ενότητες 
1,2, 3,4 και 5 και τον καθορισμό των μεγεθών αυτών στις 
νέες πολεοδομικές ενότητες 6, 7 και 8 όπως φαίνεται 
στον ίδιο χάρτη Π1 και στον παρακάτω πίνακα: 

Πολ. Ενότητα Μέση Πυκνότητα Μέσος Συντελεστής 


ΠΕ.1 

65 

δόμησης 

0,8 

ΠΕ.2 

66 

0,8 

ΠΕ.3 

63 

0,8 

ΠΕ.4 

64 

0,7 

ΠΕ.5 

40 

0,6 

ΠΕ.6 

24 

0,4 

ΠΕ.7 

24 

0,4 

ΠΕ.8 

24 

0,4 


3. Την επέκταση των ορίων του γενικού πολεοδομικού 
σχεδίου για την ένταξη εντός αυτών του ΒΙΠΑ-ΒΙΟΠΑ ως 
ζώνη άλλης χρήσης και τμήματος αυτού με χρήση γενικής 
κατοικίας που εντάσσεται στην πολεοδομική ενότητα 4. 

4. Τον καθορισμό στις περιοχές επέκτασης των Π.Ε. 
6,7 και 8 των παρακάτω χρήσεων όπως φαίνεται στο 
χάρτη Π1: 

α) Αμιγούς κατοικίας όπως προσδιορίζεται από το άρ¬ 
θρο 2 του από 23.2.1987 Π.Δ/τος (Δ' 166). 

β) Πολεοδομικού κέντρου όπως προσδιορίζεται από το 
άρθρο 4 του παραπάνω Π.Δ/τος στις πολεοδομικές ενό¬ 
τητες 6, 7 και 8. 

γ) Γενικής κατοικίας, όπως προσδιορίζεται από το άρ¬ 
θρο 3 του ως άνω Π.Δ/τος στα οικοδομικά τετράγωνα 
που έχουν πρόσωπο επί της Λεωφόρου Αθηνών - Λαυ¬ 
ρίου κατά μήκος και εκατέρωθεν αυτής. 

δ) Μη οχλούσας βιομηχανίας - βιοτεχνίας όπως προσ¬ 
διορίζεται από το άρθρο 5 του ως άνω Π.Δ/τος στην πε¬ 
ριοχή του ΒΙΟΠΑ. 

ε) Αστικού πρασίνου και ειδικότερα: 

- Στις περιοχές γύρω από τα μνημεία που έχουν καθο- 
ρισθεί από το ΥΠΠΟ. 

- Στην περιοχή κατά μήκος της γραμμής του τραίνου 
στο ανατολικό όριο της πολεοδομικής ενότητας 7 πλά¬ 
τους 15 μέτρων τουλάχιστον. 


- Οι δασικές εκτάσεις που εντάσσονται στα όρια του 
Γ.Π.Σ. διατηρούν το δασικό τους χαρακτήρα. 

5. Τον καθορισμό ειδικής ζώνης υποδοχής συντελεστή 
(ΕΖΥΣ), στο πολεοδομικό κέντρο των πολεοδομικών 
ενοτήτων 6, 7 και 8, όπως φάινεται στο χάρτη Π1, με 
ανώτατο Σ.Δ. μετά τη μεταφορά, που να μη ξεπερνά το 
0 , 8 . 

6. Την τροποποίηση των χρήσεων γης των πολεοδομι¬ 
κών ενοτήτων 1, 2, 3, 4 και 5 ως εξής: 

- Την τροποποίηση του πολεοδομικού κέντρου ώστε 
να ουμπεριλάβει τις ιδιοκτησίες που έχουν πρόσωπο επί 
της πλατείας Κύπρου, στα τμήματα εκατέρωθεν της 
οδού Ιωάννου Μεταξά. 

- Τον καθορισμό πολεοδομικού κέντρου γύρω από το 
σταθμό του τραίνου. 

- Τον καθορισμό γενικής κατοικίας στα οικοδομικά τε¬ 
τράγωνα που έχουν πρόσωπο επί της Λεωφόρου Αθηνών 
- Λαυρίου κατά μήκος και εκατέρωθεν. 

7. Τη γενική εκτίμηση των αναγκών σε γη (ΗΑ) για κοι¬ 
νωνική υποδομή των παραπάνω πολεοδομικών ενοτήτων 
όπως φαίνεται στον πίνακα «κοινωνικής υποδομής». 

8. Την τροποποίηση και οργάνωση του βασικού οδικού 
δικτύου όπως φαίνεται στο χάρτη Π1 ως εξής: 

α) Τονχαρακτηρισμό ως ελεύθερης ταχείας λεωφόρου 
της Σταυρού Σπάτων η οποία διέρχεται ανατολικά του λό¬ 
φου Μέρτεζα. 

β) Τον χαρακτηρισμό ως Πρωτευουσών αρτηριών: 

- της οδού σύνδεσης του οικισμού με τον κόμβο Κ30. 

- της δυτικής παράλαμψης του οικισμού που συνδέε¬ 
ται τόσο με τον κόμβο Κ4 όσο και με τη Λεωφ. Σύνδεσης 
του αεροδρομίου των Σπάτων, μέσω σήραγγας Αργυρού- 
πολης, με το αεροδρόμιο του Ελληνικού. 

- της νότιας σύνδεσης του οικισμού Παιανίας με το Κο- 
ρωπί. 

γ) Τον χαρακτηρισμό ως δευτερευουσών αρτηριών. 

- Της οδού Αθηνών - Λαυρίου μετά την κατασκευή της 
Ε.Λ. Σταυρού - Ελευσίνας. 

- Των οδών στα βόρεια του οικισμού για τη σύνδεση με 
την περιοχή Καμπά και την περιοχή Παλλήνης μέσω κόμ¬ 
βου Κ3 (Λ. Κ. Κάντζας). 

δ) Την ιεράρχηση του δικτύου των συλλεκτηρίων του 
οικισμού. 

ε) Επαναλειτουργία της σιδηροδρομικής γραμμής Λαυ¬ 
ρίου η οποία διέρχεται από τη μεσαία νησίδα της Ε.Λ. 
Σταυρού - Λαυρίου στο ύψος του Κολλεγίου Κάντζας και 
στη συνέχεια προς το Νότο ακολουθεί την παλαιά χάραξη 
της γραμμής Λαυρίου, προβλέπεται δε διασταύρωση 
μετά το Κορωπί. Ο προβλεπόμενος σταθμός Παιανίας 
του προαστιακού τραίνου χωροθετείται στην ίδια ακριβή 
θέση που ήταν ο παλαιός σιδηροδρομικός σταθμός. 

II. Συνοπτικό αντίτυπο του παραπάνω χάρτη Π-1 που 
θεωρήθηκε από τον Πρόϊστάμενο της Δ/νσης Τοπογρα- 
φικών Εφαρμογών με την 29094/1966 πράξη που δημο¬ 
σιεύεται στην Εφημερίδα της Κυβερνήσεως με την πα¬ 
ρούσα απόφαση. 

III. Εντός της περιοχής του γενικού Πολεοδομικού Σχε¬ 
δίου (Γ.Π.Σ.) και ειδικότερα στις εκτός σχεδίου περιοχές 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


8365 


που περιλαμβάνονται σ’ αυτό, οικοδομικές άδειες που 
έχουν εκδοθεί με τις προγενέστερα ισχύουσες διατάξεις 
ή έχει υποβληθεί στην αρμόδια Πολεοδομική Υπηρεσία 
πλήρης φάκελλος με τα απαραίτητα για την έκδοση της 
οικοδομικής άδειας στοιχεία, μέχρι την ημερομηνία δη¬ 
μοσίευσης της παρούσας απόφασης, εκτελοΰνται όπως 
εκδόθηκαν ή εκδίδονται βάσει των υποβληθέντων στοι¬ 
χείων, σε συνδυασμό με τις διατάξεις του Ν. 1577/85 
«Γενικός Οικοδομικός Κανονισμός» (Α' 210). 

IV. Η ισχύς της παρούσας αρχίζει από τη δημοσίευσή 


της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1997 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΠΑΣ 

ΚΩΣΤΑΣ Λ ΑΛΙΩΤΗΣ ΣΤΕΦΑΝΟΣ ΤΖΟΥΜΑΚΑΣ 

Αριθ. 7466/700/97 (2) 

Παρέκκλιση ύψους για την κατασκευή κλειστού Γυμνα¬ 
στηρίου στο Δήμο Αγ. Στεφάνου. 

Ο ΝΟΜΑΡΧΗΣ ΑΝ. ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.23 Ν.Δ. Περί σχεδίων πό¬ 
λεων και κωμών του Κράτους, όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 2218/94 ίδρυσης Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις (ΦΕΚ 90/Α713.6.94) και τις όμοιες του Ν. 2240/94 
συμπλήρωση διατάξεων για τη Νομαρχιακή Αυτοδιοίκηση 
και άλλες διατάξεις (ΦΕΚ 153/Α716.9.94) με τις οποίες 
ιδρύθηκαν οι Νομαρχιακές Αυτοδιοικήσεις. 

3. Τον ιοχύοντα οργανισμό εσωτ. λειτουργίας των Υπη¬ 
ρεσιών της Νομαρχιακής Αυτοδιοίκησης Ανατ. Αττικής 
(ΦΕΚ 400/Β795). 

4. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

5. Τις διατάξεις του Π.Δ. 183 (ΦΕΚ 70/Α786) περί 


εγκρίσεως τροποποιήσεων σχεδίων πόλεων. 

6. Την αριθμ. 143/95 απόφαση του Διοικητικού Συμ¬ 
βουλίου Αγ. Στεφάνου. 

7. Το πρακτικό 9 της 15ης Συνεδρίας της 8.5.97 του 
ΣΧΟΠΝΑΑ. 

8. Την υπ’ αριθμ. βεβαίωση ότι με την τροποποίηση δεν 
επιβαρύνεται ο Δημοτικός Προϋπολογισμός. 

9. Τις δαιτάξεις του άρθρου 29Α του Ν. 1558/85, όπως 
προστέθηκε με το άρθρο 27 του Ν. 2081/1992 (ΦΕΚ 
154/Α') και το γεγονός, ότι από τις διατάξεις αυτής της 
απόφασης δεν προκαλείται δαπάνη εις βάρος του δημοτι¬ 
κού προϋπολογισμού, αποφασίζουμε: 

Εγκρίνουμε την παρέκκλιση ύψους 9,00 μ. σε 11,00 μ. 
περιλαμβανομένης και της στέγης για την κατασκευή 
κλειστού Γυμναστηρίου στο Δήμο Αγίου Στεφάνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 22 Σεπτεμβρίου 1997 

Ο Νομάρχης 
ΔΗΜ. ΑΝ. ΦΡΑΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



